Document ID: 32021R1888

Reference:
2021.10.29.
HU
Az Európai Unió Hivatalos Lapja
L 384/1
A TANÁCS (EU) 2021/1888 RENDELETE
(2021. október 27.)
a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2022. évre történő meghatározásáról, valamint az (EU) 2021/92 rendeletnek az egyéb vizekre vonatkozó egyes halászati lehetőségek tekintetében történő módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 43. cikke (3) bekezdésére,
tekintettel az Európai Bizottság javaslatára,
mivel:
(1)
Az 1380/2013/EU európai parlamenti és tanácsi rendelet (1) értelmében állományvédelmi intézkedéseket kell elfogadni a rendelkezésre álló tudományos, műszaki és gazdasági szakvélemények, többek között – amennyiben releváns – a Halászati Tudományos, Műszaki és Gazdasági Bizottság és egyéb tanácsadó testületek által készített jelentések, valamint a megfelelő földrajzi illetékességi területek tekintetében létrehozott tanácsadó testületektől kapott szakvélemények és a tagállamok által készített közös ajánlások figyelembevételével.
(2)
A Tanácsnak a halászati lehetőségek meghatározására és elosztására irányuló intézkedéseket – többek között adott esetben bizonyos, e halászati lehetőségekkel funkcionálisan összefüggő feltételeket – kell elfogadnia. Az 1380/2013/EU rendelet értelmében a halászati lehetőségeket úgy kell elosztani a tagállamok között, hogy minden tagállam számára biztosítva legyen az egyes halállományokra vagy halászati területekre vonatkozó halászati tevékenységek viszonylagos stabilitása.
(3)
Az 1380/2013/EU rendelet úgy rendelkezik, hogy a közös halászati politika célja a maximális fenntartható hozam (a továbbiakban: MFH) szerinti kiaknázási arány elérése – amennyiben lehetséges – 2015-ig, az összes állomány esetében pedig – fokozatosan, egyre növekvő alapon – legkésőbb 2020-ig. A 2020-ig tartó átmeneti időszak célja az volt, hogy egyensúlyt teremtsen az összes állomány MFH-jának elérése és a vonatkozó halászati lehetőségek esetleges társadalmi-gazdasági hatásai között.
(4)
Ezért a teljes kifogható mennyiségeket (a továbbiakban: TAC-ok) az 1380/2013/EU rendeletnek megfelelően, a rendelkezésre álló tudományos szakvélemények alapján, a biológiai és a társadalmi-gazdasági hatások figyelembevételével kell meghatározni, biztosítva ugyanakkor a halászati ágazatok közötti méltányos bánásmódot és figyelembe véve az érdekeltekkel folytatott konzultációk során megfogalmazott véleményeket.
(5)
Az (EU) 2016/1139 európai parlamenti és tanácsi rendelet (2) többéves tervet hozott létre a közönséges tőkehal, a hering és a spratt balti-tengeri állományaira, és a halászatukra vonatkozóan (a továbbiakban: a terv). A terv annak biztosítását célozza, hogy az élő tengeri biológiai erőforrások kiaknázása során a halászott fajok állományait visszaállítsák az MFH-t biztosítani képes szint fölé, és tartsák is fenn ezt a szintet. Az 1380/2013/EU rendelet úgy rendelkezik, hogy konkrét többéves tervek hatálya alá tartozó állományok esetében a halászati lehetőségeket az említett többéves tervekben szereplő szabályokkal összhangban kell meghatározni.
(6)
A terv 4. cikkének (1) bekezdésével összhangban a terv 1. cikkében felsorolt állományokra vonatkozó halászati lehetőségeket úgy kellett meghatározni, hogy a lehető leghamarabb és fokozatosan, egyre növekvő alapon legkésőbb 2020-ig el lehessen érni a tartományokban kifejezett MFH-nak megfelelő halászati mortalitást. Az érintett balti-tengeri állományokra vonatkozó 2022. évi fogási korlátokat ezért a terv célkitűzéseivel összhangban kell megállapítani.
(7)
A Nemzetközi Tengerkutatási Tanács (a továbbiakban: ICES) 2021. május 28-án közzétette a balti-tengeri állományokra vonatkozó éves szakvéleményét. Az ICES jelezte, hogy az ICES 20–24 alkörzetben a Balti-tenger nyugati részén élő heringállomány biomasszája csupán 54 %-a volt a szaporodóképes állomány biomasszájára vonatkozó azon referenciapontnak, amely alatt csökkenhet a reprodukciós kapacitás (a továbbiakban: Blim). Emellett az állománypótlódás továbbra is történelmi mélyponton van. Az ICES ezért immár a negyedik egymást követő évben tett közzé teljes halászati tilalmi javaslatot a Balti-tenger nyugati részén élő heringállományra vonatkozóan. Az (EU) 2016/1139 rendelet 5. cikkének (2) bekezdése értelmében ezért minden megfelelő korrekciós intézkedést meg kell hozni annak biztosítására, hogy az érintett állomány szintje mielőbb visszaálljon az MFH-t biztosítani képes szintet meghaladó szintre. Ezen túlmenően e rendelkezés további korrekciós intézkedések elfogadását is előírja. Ha a Balti-tenger nyugati részén élő heringre vonatkozó halászati lehetőségek az ICES szakvéleményekben megjelölt értékek szerint kerülnének megállapításra, az a kötelezettség, amely szerint a Balti-tenger nyugati részén élő hering járulékos fogásai által érintett vegyes halászatban az összes fogást ki kell rakodni, ahhoz vezetne, hogy kialakul a „blokkoló kvóta hatálya alá tartozó faj” okozta helyzet. Annak érdekében, hogy megfelelő egyensúly jöjjön létre egyrészt az egyéb állományok halászata folytatásának az ellenkező esetben felmerülő, potenciálisan súlyos társadalmi-gazdasági következményekre tekintettel valólehetővé tétele, másrészt pedig az állomány jó biológiai állapota elérésének szükségessége között, figyelembe véve, hogy vegyes halászat esetén nehéz minden állományt az MFH szintjén egyidejűleg halászni, indokolt külön TAC-ot megállapítani a Balti-tenger nyugati részén élő hering járulékos fogásaira vonatkozóan. Ugyanakkor a kizárólag tudományos vizsgálatok céljából folytatott, az (EU) 2019/1241 európai parlamenti és tanácsi rendelet (3) 25. cikkében meghatározott feltételeknek maradéktalanul megfelelő halászati műveletek, valamint bizonyos passzív halászeszközöket használó kisüzemi part menti halászatot folytató halászok esetében lehetővé kell tenni, hogy azok a Balti-tenger nyugati részén élő heringre irányuljanak, illetve azt célozzák meg. A TAC-ot úgy kell meghatározni, hogy ne növekedjen a mortalitás, valamint hogy a TAC ösztönzőleg hasson a szelektivitásnak és a fogások elkerülésének a javítására.
(8)
Ami a Balti-tenger keleti részén élő közönségestőkehal-állományt illeti, 2019 óta az ICES ismét adatokban gazdagabb értékelésre tudja alapozni az elővigyázatossági megközelítésen alapuló szakvéleményét. Az ICES becslése szerint a Balti-tenger keleti részén élő közönségestőkehal-állomány biomasszája továbbra is a Blim alatt van, és 2021 óta tovább csökkent. Az ICES ezért immár a harmadik egymást követő évben tett közzé teljes halászati tilalmi javaslatot a Balti-tenger keleti részén élő közönséges tőkehalra vonatkozóan. 2019 óta az Unió szigorú állományvédelmi intézkedéseket alkalmaz. Az (EU) 2016/1139 rendelet 5. cikkének (2) bekezdése alapján leállították a Balti-tenger keleti részén élő közönséges tőkehal célzott halászatát, a Balti-tenger keleti részén élő közönséges tőkehal elkerülhetetlen járulékos fogásaira vonatkozó TAC-ot pedig nagyon alacsony szinten határozták meg annak érdekében, hogy az egyéb halászati tevékenységek vonatkozásában elkerülhető legyen a „blokkoló kvóta hatálya alá tartozó faj” okozta helyzet kialakulása. Ezenkívül a halászati lehetőségekkel funkcionálisan összefüggő további korrekciós intézkedések bevezetésére került sor az ívóhelyek lezárásának és a rekreációs célú halászatnak a fő elterjedési területen való tilalma formájában. Az ICES szakvéleményeire és az állomány változatlan helyzetére tekintettel indokolt változatlanul hagyni a halászati lehetőségek szintjét és az azokkal funkcionálisan összefüggő korrekciós intézkedéseket.
(9)
A Balti-tenger nyugati részén élő közönséges tőkehalat illetően a tudományos becslések már több éve azt jelezték, hogy a szaporodóképes állomány biomasszája nem éri el azt a referenciapontot, amely alatt konkrét és megfelelő gazdálkodási intézkedéseket kell hozni (a továbbiakban: Btrigger). Ezért az elmúlt években egyre szigorúbb gazdálkodási intézkedések elfogadására került sor. 2021-ben az ICES úgy határozott, hogy mélyrehatóbb értékelést készít az állomány helyzetéről, így szakvéleményét 2021. szeptember 10-re halasztotta. Az említett értékelés rávilágított arra, hogy a Balti-tenger nyugati részén élő közönséges tőkehal állomány biomasszája az előző becsült érték kevesebb mint felét teszi ki, és több mint 10 éve többnyire a Blim alatt van. A becslések szerint a jelenlegi biomassza a Blim mintegy felét teszi ki. Az állománypótlódás 2018 óta történelmi mélyponton van. Az ICES becslése szerint 53 % annak a valószínűsége, hogy még valamennyi fogás esetén is az állomány biomasszája 2023-ban kis mértékben meghaladja majd a Blim-et. Ilyen helyzetben az (EU) 2016/1139 rendelet 5. cikkének (2) bekezdése alapján korrekciós intézkedéseket kell hozni, a halászati lehetőségeket pedig úgy kell meghatározni, hogy biztosítani lehessen, hogy az állomány mielőbb visszaálljon az MFH-t biztosítani képes szintet meghaladó szintre. A javasolt fogások szintje olyan alacsony, hogy azzal nem lehet egy időben fenntartani a célzott halászatot és a más halászati tevékenységekben – különösen a lepényhal-alakúak tengerfenéki halászatában – jelentkező elkerülhetetlen járulékos fogásokat. Ezért a „blokkoló kvóta hatálya alá tartozó faj” okozta helyzet kialakulásának elkerülése érdekében indokolt egy olyan TAC meghatározása, amely – a kizárólag tudományos vizsgálatok céljából folytatott, az (EU) 2019/1241 rendelet 25. cikkében meghatározott feltételeknek maradéktalanul megfelelő halászati műveletek tekintetében mentesség biztosítása mellett – a más halászati tevékenységekben elkerülhetetlen járulékos fogásokra korlátozódik. Emellett a múltban a halászati lehetőségekkel funkcionálisan összefüggő további korrekciós intézkedések bevezetésére került sor az ívóhelyek lezárásának és a rekreációs célú halászat korlátozásának formájában. Tekintettel az állomány további súlyos romlására, az ívóhelyek lezárását indokolt a január 15-től március 31-ig tartó időszakra meghosszabbítani annak érdekében, hogy az kiterjedjen arra az időszakra is, amikor a közönséges tőkehalak ívás előtt rajokba verődnek. Az ívóhelyek lezárása alóli további mentességet kell bevezetni azon halászhajók tekintetében, amelyek az ICES 22 alkörzet 20 méternél kisebb vízmélységű területein kotróhálóval halásznak kéthéjú kagylókra, mivel e halászati tevékenységekre a tőkehal ívóhelyein kívül kerül sor, és nagyon alacsony a tőkehal járulékos fogása. A rekreációs célú halászatot illetően a korábbi évekkel ellentétben az ICES a teljes javasolt fogás alacsony szintje miatt nem tudta különbontani a kereskedelmi és a rekreációs célú halászat keretében ejtett fogásokat. Az állomány állapotára tekintettel az ICES által javasolt fogási szintek túllépésének elkerülése érdekében a lehető legkisebb mennyiségre kell csökkenteni a fogási korlátozást. Indokolt továbbá megszüntetni a rekreációs célú halászatnak az ívóhelyek lezárása miatt bevezetett tilalmi időszak alóli mentesítését.
(10)
2020-ban az ICES becslése szerint a Balti-tenger középső részén élő heringállomány biomasszája a szaporodóképes állomány biomasszájára vonatkozó azon referenciapont alá csökkent, amely alatt konkrét és megfelelő gazdálkodási intézkedéseket kell hozni (Btrigger). 2021-ben az ICES becslése szerint a biomassza tovább zsugorodott, és jelenleg a Blim-hez közeli mennyiségű. Ezért indokolt a halászati lehetőségeket az (EU) 2016/1139 rendelet 5. cikkének (1) bekezdésével összhangban meghatározni.
(11)
Az ICES szakvéleménye szerint a közönséges tőkehalat járulékosan fogják ki a sima lepényhal halászatában. A sprattot a heringgel együtt halásszák és a közönséges tőkehal egyik prédafaja. A sima lepényhalra és a sprattra vonatkozó halászati lehetőségek meghatározásakor indokolt figyelembe venni ezeket a több fajt érintő kölcsönhatásokat.
(12)
Az ICES 22–31 alkörzetben élő lazac tekintetében az ICES már előzőleg több éve megállapította, hogy a folyami állományok állapota nagyon vegyes képet mutat. Annak érdekében, hogy a szakértőknek több idejük legyen ezen eltérés megfelelőbb figyelembevételére, az ICES úgy határozott, hogy szakvéleményét 2021. szeptember 15-re halasztja. Az ICES szakvéleménye szerint a gyenge folyami állományok védelme érdekében le kell állítani a fő medencében végzett összes olyan kereskedelmi és rekreációs célú halászati tevékenységet, amelyek természetüknél fogva olyan vegyes halászatot jelentenek, amelynek keretében egészséges és gyenge folyami állományokból is fognak ki lazacot. Mindazonáltal az ICES úgy véli, hogy a lazac nyári vándorlása idején folytatódhat a Botteni-öböl és az Åland-tenger part menti területein végzett jelenlegi célzott halászat. Annak érdekében, hogy megfelelő egyensúly jöjjön létre egyrészt a halászat folytatásának (az ellenkező esetben felmerülő, potenciálisan súlyos társadalmi-gazdasági következményekre tekintettel való) lehetővé tétele, másrészt pedig az állomány jó biológiai állapota elérésének szükségessége között, figyelembe véve, hogy vegyes halászat esetén nehéz minden állományt az MFH szintjén egyidejűleg halászni, indokolt külön TAC-ot megállapítani a lazac e területeken való járulékos fogásaira vonatkozóan, a kizárólag tudományos vizsgálatok céljából folytatott, az (EU) 2019/1241 rendelet 25. cikkében meghatározott feltételeknek maradéktalanul megfelelő halászati műveletek, valamint a május 1. és augusztus 31. közötti időszakban az északi szélesség 59° 30′-től északra folytatott part menti halászat tekintetében mentesség biztosításával. Az ICES szakvéleményére tekintettel indokolt a halászati lehetőségekkel funkcionálisan összefüggő további korrekciós intézkedések elfogadása. Meg kell tiltani a horogsorok négy tengeri mérföldön túli használatát, mivel ez jellemzően a lazac halászatára használt eszköz. Ezen túlmenően, azokon a területeken, ahol a kereskedelmi halászat nem engedélyezett, engedélyezni kell horgászonként naponta egy megjelölt lazac megtartását a rekreációs célú halászat során. Végezetül pedig a téves bejelentések elkerülése érdekében valamennyi halfaj minden megtartott egyedét egészben kell kirakodni azért, hogy egyértelműen azonosítani lehessen őket.
(13)
A part menti halászati lehetőségek maradéktalan igénybevételének biztosítása érdekében a lazac tekintetében 2019-ben – az ICES 22–31 alkörzetből az ICES 32 alkörzet irányába – körzetek közötti korlátozott rugalmasság került bevezetésre. Tekintettel az e két állományra vonatkozó halászati lehetőségekben bekövetkezett változásokra, indokolt csökkenteni ezt a rugalmasságot.
(14)
A tengeri pisztráng négy tengeri mérföldön túli halászatára vonatkozó tilalom bevezetése, valamint a tengeri pisztráng járulékos fogásainak a tengeri pisztráng és a lazac teljes együttes fogásának 3 %-ára történő korlátozása nagymértékben hozzájárult a lazachalászatban a fogások korábban jelentős mértékű – különösen tengeripisztráng-fogásként történő – téves bejelentésének jelentős csökkenéséhez. A téves bejelentések számának alacsony szinten tartása érdekében ezért indokolt fenntartani ezt a rendelkezést.
(15)
Az e rendeletben meghatározott halászati lehetőségek igénybevétele az 1224/2009/EK tanácsi rendelet (4) és különösen annak a fogások és a halászati erőkifejtés nyilvántartásáról, valamint a halászati lehetőségek kimerülésére vonatkozó adatok Bizottsághoz történő továbbításáról szóló 33. és 34. cikke hatálya alá tartozik. E rendeletben ezért meg kell határozni azokat a kódokat, amelyeket az e rendelet hatálya alá tartozó állományok kirakodásairól a Bizottság felé teljesítendő adatszolgáltatás során a tagállamoknak használniuk kell.
(16)
A 847/96/EK tanácsi rendelet (5) kiegészítő feltételeket vezetett be a TAC-ok éves kezelésére vonatkozóan, beleértve az elővigyázatossági szempontból, illetve analitikai TAC-ok tekintetében a 3. és a 4. cikkében előírt rugalmassági rendelkezéseket is. Az említett rendelet 2. cikke értelmében a TAC-ok meghatározásakor a Tanácsnak – különösen az állományok biológiai állapota alapján – határoznia kell arról, hogy mely állományok esetében nem alkalmazandó a 3., illetve a 4. cikk. Az 1380/2013/EU rendelet 15. cikkének (9) bekezdésével a kirakodási kötelezettség hatálya alá tartozó valamennyi állomány vonatkozásában bevezetésre került az egymást követő évek közötti rugalmassági mechanizmus. Ezért annak érdekében, hogy elkerülhető legyen a túlzott rugalmasság, amely gyengítené az élő tengeri biológiai erőforrások észszerű és felelősségteljes kiaknázásának elvét, akadályozná a közös halászati politika célkitűzéseinek elérését, valamint az állományok biológiai állapotának romlását idézné elő, indokolt megállapítani, hogy a 847/96/EK rendelet 3. és 4. cikke csak abban az esetben alkalmazandó az analitikai TAC-okra, ha nem alkalmazzák az egymást követő évek közötti rugalmasság 1380/2013/EU rendelet 15. cikkének (9) bekezdésében előírt elvét.
(17)
Továbbá, mivel a Balti-tenger keleti részén élő közönségestőkehal-állomány, a Balti-tenger nyugati részén élő heringállomány és a Balti-tenger nyugati részén élő közönségestőkehal-állomány biomasszája a Blim alatt van, és 2022-ben csak a járulékos fogások, a tudományos célú halászat és a Balti-tenger nyugati részén élő heringállomány esetében pedig egyes kisüzemi part menti halászatok engedélyezettek, a vonatkozó TAC-ban kvótahányaddal rendelkező tagállamok vállalták, hogy ezen állományok tekintetében 2022-ben nem alkalmazzák az egymást követő évek közötti rugalmasság 1380/2013/EU rendelet 15. cikkének (9) bekezdésében előírt elvét annak érdekében, hogy a 2022. évi fogások ne lépjék túl a Balti-tenger keleti részén élő közönségestőkehal-állomány, a Balti-tenger nyugati részén élő heringállomány és a Balti-tenger nyugati részén élő közönségestőkehal-állomány tekintetében megállapított TAC-ot. Ezenkívül, mivel az északi szélesség 59° 30′-től délre található folyami lazacállományok csaknem teljes biomasszája a kétéveslazac-termelésre vonatkozó referenciapont (Rlim) alatt van, és ezen a területen csak a járulékos fogások és a tudományos célú halászat engedélyezett 2022-ben, a vonatkozó tagállamok a 2022-ben kifogott, a Balti-tenger központi medencéjében élő lazacállomány tekintetében hasonló kötelezettségvállalást tettek az egymást követő évek közötti rugalmasság tekintetében.
(18)
Az ICES 3a körzetben, az ICES 2a körzet egyesült királysági vizeiben és az ICES 4 alterület egyesült királysági és uniós vizeiben élő norvég tőkehalra vonatkozó halászati év november 1-jétől október 31-ig tart. Annak érdekében, hogy a halászat 2021. november 1-jén megkezdődhessen, valamint új tudományos szakvélemények alapján és az Egyesült Királysággal folytatott konzultáció nyomán meg kell határozni az ICES 3a körzetben, az ICES 2a körzet egyesült királysági vizeiben és az ICES 4 alterület egyesült királysági és uniós vizeiben élő norvég tőkehalra vonatkozó előzetes TAC-ot a 2021. november 1-jétől 2021. december 31-ig tartó időszakra. Ezt az előzetes TAC-ot az ICES 2021. október 8-án közzétett szakvéleményével összhangban kell megállapítani.
(19)
Az (EU) 2021/92 tanácsi rendeletben (6) az Északi-tengeren élő makrélára vonatkozó halászati lehetőségeket tartalmazó táblázat a 3a és a 4 övezet vizeire, a 2a körzet egyesült királysági vizeire, a 3b és 3c körzet uniós vizeire, valamint a 22–32 alkörzetre vonatkozik, az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodással (7) összhangban. 2021-ben azonban a parti államok között a makréláról folytatott egyeztetések során az Unió, az Egyesült Királyság és Norvégia között nem sikerült megállapodást elérni a hozzáférési szabályokra vonatkozóan. Az Unió következésképpen nem rendelkezik az ahhoz szükséges hozzáféréssel, hogy az Északi-tenger norvég vizeiben lehalássza a makréla tekintetében rá eső kvótát.
(20)
Az Unió 2021-ben lezárta a tárgyalásokat az Egyesült Királysággal a 2021. évre vonatkozó halászati lehetőségekről és bizonyos TAC-okkal kapcsolatos gazdálkodási intézkedésekről, többek között a makréla tekintetében is, ami lehetővé teszi az Unió számára az Egyesült Királyság vizein a makrélakvótájának lehalászását. Következésképpen ennek megfelelően módosítani kell a halászati lehetőségekre vonatkozó táblázatokat, hogy azok tükrözzék az Északi-tengeren a halászati területeknek az egyesült királysági és uniós vizek szerinti felosztását.
(21)
Az Unió 2021-ben nem rendelkezik az ahhoz szükséges hozzáféréssel, hogy az Északi-tenger norvég vizeiben lehalássza a makréla tekintetében rá eső kvótát. Az (EU) 2021/92 rendelet tartalmazza a 2a és a 4a körzet norvég vizeiben élő makrélával kapcsolatos halászati lehetőségeket tartalmazó táblázatot, és lehetővé kell tenni a Dánia számára kiosztott 13 359 tonnás kvótának az Északi-tenger uniós és egyesült királysági vizein történő lehalászását. A halászati lehetőségekre vonatkozó, megfelelő táblázatot egy lábjegyzettel kell kiegészíteni annak lehetővé tétele céljából, hogy Dánia ezt a kvótát az Északi-tenger uniós és egyesült királysági vizein halássza le. Az Egyesült Királysággal konzultációra került sor e lehetőségről, és az Egyesült Királyság nem emelt kifogást azon megközelítéssel szemben, amely 2021. október 12-től lehetővé teszi e kvótának az említett egyesült királysági vizeken történő lehalászását.
(22)
Az egyrészről az Európai Unió, másrészről Grönland kormánya és Dánia kormánya között létrejött fenntartható halászati partnerségi megállapodás, valamint az ahhoz csatolt végrehajtási jegyzőkönyv (8) úgy rendelkezik, hogy az Unió az ICES 5 és 14 alterület grönlandi vizein halászott kapellánra vonatkozó TAC 7,7 %-ában részesül. Az Unió 2021. október 5-én arról szóló tájékoztatást kapott a grönlandi hatóságoktól, hogy az ICES a 2021–2022-es idényre vonatkozó, a kapellán tekintetében kiadott szakvéleményében 904 200 tonnában állapította meg TAC-ot. A tudományos szakvélemények nyomán, valamint a Grönland, Izland és Norvégia között a kapellánról született megállapodás alapján Grönland kormánya 135 630 tonnás kvótát határozott meg. A végrehajtási jegyzőkönyvvel összhangban Grönland 69 623 tonna kapellánt kíván felajánlani az Uniónak, ami a TAC 7,7 %-ának felel meg. Ezt a TAC-ot most ezen az alapon kell meghatározni. Ezenkívül Grönland, Izland és Norvégia a kapellánállomány védelméről és az azzal való gazdálkodásról szóló keretmegállapodásuk részeként a halászati idény tekintetében új szabályokról állapodott meg. Ezért a változást a halászati idény tekintetében is tükrözni kell, amelynek most a 2021. október 15-től 2022. április 15-ig tartó időszakot kell jelentenie.
(23)
A Bizottság halászati engedélyeket ad ki venezuelai lobogó alatt közlekedő hajók részére annak érdekében, hogy lehetővé tegye számukra a csattogóhal halászatát a Francia Guyana partjainál található uniós vizeken. A javasolt módosítás célja, hogy bizonyos feltételek mellett a két év közötti engedélyezési folyamat során biztosítani lehessen a halászati műveletek folyamatosságát.
(24)
Az (EU) 2021/92 rendeletet ezért ennek megfelelően módosítani kell.
(25)
A halászati tevékenységek folyamatossága és az uniós halászok megélhetésének biztosítása érdekében e rendelet Balti-tengerre vonatkozó rendelkezéseinek 2022. január 1-jétől kell alkalmazandónak lenniük. Az (EU) 2021/92 rendeletben előírt fogási korlátoknak 2021. január 1-jétől kell alkalmazandónak lenniük. Az e rendelet által az említett fogási korlátokra vonatkozóan bevezetett rendelkezéseknek ezért szintén 2021. január 1-jétől kell alkalmazandónak lenniük. Mindazonáltal e rendeletnek 2021. november 1-jétől 2022. október 31-ig alkalmazandónak kell lennie az ICES 3a körzetben, az ICES 4 alterület egyesült királysági és uniós vizeiben és az ICES 2a körzet egyesült királysági vizeiben élő norvég tőkehalra. A fenntartható halászati tevékenység folytatásának és a vonatkozó halászatnak a kellő időben, a halászati idény kezdetekor való megkezdésének szükségességére tekintettel e rendeletnek az Északi-tenger norvég vizein halászott makrélára és az ICES 5 és 14 alterület grönlandi vizein halászott kapellánra vonatkozó fogási korlátokra vonatkozó rendelkezéseit 2021. október 12-től, illetve 2021. október 15-től kell alkalmazni. Mivel a vonatkozó halászati lehetőségek vagy még nincsenek kimerítve, vagy e rendelet növelni fogja azokat, e rendelet visszamenőleges alkalmazása nem sérti a jogbiztonságnak és a jogszerű elvárások védelmének az elvét. A sürgősségre tekintettel e rendeletnek a kihirdetését követően azonnal hatályba kell lépnie,
ELFOGADTA EZT A RENDELETET:
I. FEJEZET
ÁLTALÁNOS RENDELKEZÉSEK
1. cikk
Tárgy
Ez a rendelet bizonyos balti-tengeri halállományok és halállománycsoportok tekintetében meghatározza a 2022. évi halászati lehetőségeket, és az egyéb vizekben élő állományok vonatkozásában meghatározott bizonyos halászati lehetőségek tekintetében módosítja az (EU) 2021/92 rendeletet.
2. cikk
Hatály
(1)   Ezt a rendeletet a Balti-tengeren tevékenységet folytató uniós halászhajókra kell alkalmazni.
(2)   Ez a rendelet a rekreációs célú halászatra is alkalmazandó, amennyiben arra a vonatkozó rendelkezések kifejezetten hivatkoznak.
3. cikk
Fogalommeghatározások
E rendelet alkalmazásában az 1380/2013/EU rendelet 4. cikkében szereplő fogalommeghatározások alkalmazandók.
Emellett a következő fogalommeghatározások alkalmazandók:
1.
„alkörzet”: a Nemzetközi Tengerkutatási Tanács (ICES) által meghatározott balti-tengeri alkörzet, a 218/2009/EK európai parlamenti és tanácsi rendelet (9) III. mellékletében meghatározottaknak megfelelően;
2.
„teljes kifogható mennyiség” (TAC): az egyes állományokból egyéves időszak alatt kifogható mennyiség;
3.
„kvóta”: a teljes kifogható mennyiségnek az Unió, valamely tagállam vagy valamely harmadik ország részére kiosztott hányada;
4.
„rekreációs célú halászat”: a tengerek biológiai erőforrásainak nem kereskedelmi célú kiaknázására irányuló – például szabadidős, turisztikai vagy sportolási célú – halászati tevékenység.
II. FEJEZET
HALÁSZATI LEHETŐSÉGEK
4. cikk
A TAC-ok és elosztásuk
A TAC-okat, a kvótákat és – adott esetben – a velük funkcionálisan összefüggő feltételeket a melléklet határozza meg.
5. cikk
A halászati lehetőségek elosztására vonatkozó különös rendelkezések
A halászati lehetőségeknek az e rendeletben előírt, tagállamok közötti elosztása nem érinti a következőket:
a)
az 1380/2013/EU rendelet 16. cikkének (8) bekezdése alapján végrehajtott cserék;
b)
az 1224/2009/EK rendelet 37. cikke alapján végrehajtott levonások és újraelosztások;
c)
a 847/96/EK rendelet 3. cikke és az 1380/2013/EU rendelet 15. cikkének (9) bekezdése szerint engedélyezett további kirakodások;
d)
a 847/96/EK rendelet 4. cikkével összhangban visszatartott vagy az 1380/2013/EU rendelet 15. cikkének (9) bekezdése alapján átcsoportosított mennyiségek;
e)
az 1224/2009/EK rendelet 105. és 107. cikke alapján végrehajtott levonások.
6. cikk
A fogások és a járulékos fogások kirakodásának feltételei
E rendelet melléklete meghatározza a nem célfajoknak az 1380/2013/EU rendelet 15. cikkének (8) bekezdésében említett, biztonságos biológiai határértékeken belüli azon állományait, amelyek esetében el lehet térni a fogásoknak az érintett kvótába való beleszámítására vonatkozó kötelezettségtől.
7. cikk
Lezárások a tőkehalak ívásának védelme érdekében
(1)   Május 1. és augusztus 31. között tilos bármilyen típusú halászeszközzel halászni az ICES 25 és 26 alkörzetben.
(2)   Az (1) bekezdésben megállapított tilalom alóli mentesség a következők esetében alkalmazandó:
a)
kizárólag tudományos vizsgálatok céljából folytatott halászati műveletek, feltéve, hogy e vizsgálatok lefolytatásakor maradéktalanul tiszteletben tartják az (EU) 2019/1241 rendelet 25. cikkében előírt feltételeket;
b)
az illetékes nemzeti hatóságok által kibocsátott hivatalos tengeri térkép koordinátái szerint 20 méternél kisebb vízmélységű területeken kopoltyúhálóval, állítóhálóval, tükörhálóval, fenéken rögzített horogsorral, az alapvonalaktól számított négy tengeri mérföldön belül horogsorral, sodortatott horogsorral, kézi horogsorral és orsós felszereléssel vagy hasonló passzív halászeszközzel halászó, 12 méter teljes hosszúságot el nem érő uniós halászhajók;
c)
az illetékes nemzeti hatóságok által kibocsátott hivatalos tengeri térkép koordinátái szerint az ICES 25 alkörzet 50 méternél kisebb vízmélységű területein, legfeljebb 45 milliméteres szembőségű eszközzel, közvetlen emberi fogyasztás céljából nyílt vízi fajokra halászó uniós halászhajók, amelyek fogásait a kirakodást követően szétválogatják.
(3)   Tilos bármilyen típusú halászeszközzel halászni január 15. és március 31. között az ICES 22 és 23 alkörzetben, május 15. és augusztus 15. között pedig az ICES 24 alkörzetben.
(4)   A (3) bekezdésben megállapított tilalom alóli mentesség a következők esetében alkalmazandó:
a)
kizárólag tudományos vizsgálatok céljából folytatott halászati műveletek, feltéve, hogy e vizsgálatok lefolytatásakor maradéktalanul tiszteletben tartják az (EU) 2019/1241 rendelet 25. cikkében előírt feltételeket;
b)
az illetékes nemzeti hatóságok által kibocsátott hivatalos tengeri térkép koordinátái szerint 20 méternél kisebb vízmélységű területeken kopoltyúhálóval, állítóhálóval, tükörhálóval, fenéken rögzített horogsorral, az alapvonalaktól számított négy tengeri mérföldön belül horogsorral, sodortatott horogsorral, kézi horogsorral és orsós felszereléssel vagy hasonló passzív halászeszközzel halászó, 12 méter teljes hosszúságot el nem érő uniós halászhajók;
c)
az illetékes nemzeti hatóságok által kibocsátott hivatalos tengeri térkép koordinátái szerint az ICES 24 alkörzet 40 méternél kisebb vízmélységű területein, legfeljebb 45 milliméteres szembőségű eszközzel, közvetlen emberi fogyasztás céljából nyílt vízi fajokra halászó uniós halászhajók, amelyek fogásait a kirakodást követően szétválogatják;
d)
az illetékes nemzeti hatóságok által kibocsátott hivatalos tengeri térkép koordinátái szerint az ICES 22 alkörzet 20 méternél kisebb vízmélységű területein kotróhálóval kéthéjú kagylókra halászó uniós halászhajók.
(5)   A (2) bekezdés b) vagy c) pontjában és a (4) bekezdés b), c) vagy d) pontjában említett halászhajók parancsnokainak biztosítaniuk kell, hogy halászati tevékenységüket a tagállam ellenőrző hatóságai bármikor nyomon követhessék.
8. cikk
A közönséges tőkehalra irányuló, az ICES 22–26 alkörzetben folytatott rekreációs célú halászatra vonatkozó intézkedések
(1)   Rekreációs célú halászat keretében minden halász naponta legfeljebb egy egyedet tarthat meg az ICES 22 és 23 alkörzetben, valamint az ICES 24 alkörzetnek az alapvonalaktól számított hat tengeri mérföldön belüli részében kifogott közönséges tőkehalból, kivéve a január 15-től március 31-ig terjedő időszakot, amikor tilos a közönséges tőkehal rekreációs célú halászata.
(2)   Tilos a közönséges tőkehal rekreációs célú halászata az ICES 24 alkörzetben az alapvonalaktól számított hat tengeri mérföldön túl, valamint az ICES 25 és 26 alkörzetben.
(3)   Ez a cikk nem érinti a tagállami szinten elfogadott szigorúbb intézkedéseket.
9. cikk
Az ICES 22–31 alkörzetben folytatott rekreációs célú lazachalászatra vonatkozó intézkedések
(1)   Tilos a lazac rekreációs célú halászata az ICES 22–31 alkörzetben. A lazac valamennyi kifogott példányát haladéktalanul vissza kell engedni a tengerbe.
(2)   Az (1) bekezdéstől eltérve, a következő kumulatív feltételek teljesülése esetén engedélyezni kell a lazac rekreációs célú halászata:
a)
minden halász naponta legfeljebb egy olyan lazacot tarthat meg, amelynek eltávolították a zsíruszonyát;
b)
valamennyi halfaj minden megtartott egyedét egészben ki kell rakodni.
(3)   Az (1) és a (2) bekezdéstől eltérve, az északi szélesség 59° 30′-től északra fekvő, az alapvonalaktól számított négy tengeri mérföldön belüli területeken május 1-jétől augusztus 31-ig korlátozás nélkül engedélyezhető a lazac rekreációs célú halászatának valamennyi típusa.
(4)   Ez a cikk nem érinti a tagállami szinten elfogadott szigorúbb intézkedéseket.
10. cikk
A 22–32 alkörzetben élő tengeripisztráng- és lazacállomány védelmére irányuló intézkedések
(1)   Tilos a tengeri pisztráng halászata a halászhajók számára a 22–32 alkörzetben az alapvonalaktól számított négy tengeri mérföldön túl 2022. január 1-jétől december 31-ig. A 32 alkörzetben az alapvonalaktól számított négy tengeri mérföldön túl folytatott lazachalászat során a tengeri pisztráng járulékos fogásai nem haladhatják meg a bármely pillanatban a fedélzeten tartott vagy az egyes halászati utak után kirakodott összes lazac és tengeri pisztráng 3 %-át.
(2)   Tilos a horogsorral folytatott halászat a 22–31 alkörzetben az alapvonalaktól számított négy tengeri mérföldön túl.
(3)   Ez a cikk nem érinti a tagállami szinten elfogadott szigorúbb intézkedéseket.
11. cikk
Rugalmasság
(1)   Az e rendelet mellékletében foglalt eltérő rendelkezés hiányában a 847/96/EK rendelet 3. cikke az elővigyázatossági TAC hatálya alá tartozó állományokra, az említett rendelet 3. cikkének (2) és (3) bekezdése, valamint 4. cikke pedig az analitikai TAC hatálya alá tartozó állományokra alkalmazandó.
(2)   A 847/96/EK rendelet 3. cikkének (2) és (3) bekezdése, valamint 4. cikke nem alkalmazandó abban az esetben, ha egy tagállam alkalmazza az egymást követő évek közötti rugalmasságnak az 1380/2013/EU rendelet 15. cikkének (9) bekezdésében meghatározott elvét.
12. cikk
Adatküldés
Amikor a tagállamok az 1224/2009/EK rendelet 33. és 34. cikke alapján megküldik a Bizottságnak az állományok kifogott vagy kirakodott mennyiségeire vonatkozó adatokat, az e rendelet mellékletében meghatározott állománykódokat használják.
III. FEJEZET
ZÁRÓ RENDELKEZÉSEK
13. cikk
Az (EU) 2021/92 rendelet módosításai
Az (EU) 2021/92 rendelet a következőképpen módosul:
1.
Az IA. melléklet a következőképpen módosul:
a)
a közönséges tőkehalnak az ICES 7d körzetben folytatott halászatára vonatkozó halászati lehetőségeket ismertető táblázat helyébe a következő táblázat lép:
„Faj:
közönséges tőkehal
Gadus morhua
Övezet:
7d
(COD/07D.)
Belgium
33
(1)
Analitikai TAC
A 847/96/EK rendelet 3. cikke nem alkalmazandó.
A 847/96/EK rendelet 4. cikke nem alkalmazandó.
Franciaország
649
(1)
Hollandia
19
(1)
Unió
701
(1)
Egyesült Királyság
71
(2)
TAC
772
(1)
Különleges feltétel: ennek legfeljebb 5 %-a halászható az ICES 4 körzetben, a 3a körzetnek a Skagerrakon és a Kattegaton kívüli részén, valamint a 2a körzet egyesült királysági vizein (COD/*2A3X4).
(2)
Különleges feltétel: ennek legfeljebb 5 %-a halászható az ICES 4 körzet egyesült királysági és uniós vizein, a 3a körzetnek a Skagerrakon és a Kattegaton kívüli részén, valamint a 2a körzet egyesült királysági vizein (COD/*2A3X4).”
b)
Az ICES 2a körzet és 3 és 4 alterület egyesült királysági és európai uniós vizeiben élő makrélára vonatkozó halászati lehetőségeket meghatározó táblázat helyébe a következő táblázat lép:
„Faj:
makréla
Scomber scombrus
Övezet:
az ICES 2a, 3 és 4 terület egyesült királysági és uniós vizei
(MAC/2A34.)
Belgium
544
(1)(2)
Analitikai TAC
E rendelet 8. cikkének (2) bekezdése alkalmazandó.
Dánia
18 666
(1)(2)
Németország
567
(1)(2)
Franciaország
1 713
(1)(2)
Hollandia
1 724
(1)(2)
Svédország
5 108
(1)(2)(3)
Unió
28 322
(1)(2)
Norvégia
Nem releváns
(4)
Egyesült Királyság
Nem releváns
(1)(2) (3)
TAC
852 284
(1)
Különleges feltétel: ennek legfeljebb 60 %-a halászható a 2a, 5b, 6, 7, 8d, 8e, 12 és 14 körzet egyesült királysági és nemzetközi vizein (MAC/*2AX14).
(2)
Az említett kvóták határértékein belül legfeljebb az alábbi mennyiségek halászhatók a következő két övezetben:
a 2a övezet norvég vizei (MAC/*02AN-)
Feröer szigeteki vizek (MAC/*FRO1)
Belgium
0
0
Dánia
0
0
Németország
0
0
Franciaország
0
0
Hollandia
0
0
Svédország
0
0
Unió
0
0
(3)
Különleges feltétel: beleértve a 2a és 4a övezet norvég vizein (MAC/*2A4AN) halászható következő mennyiséget (tonna):
251
Az e különleges feltétel mellett folytatott halászatkor a közönséges tőkehal, a foltos tőkehal, a sávos tőkehal, a vékonybajszú tőkehal és a fekete tőkehal járulékos fogásait bele kell számítani az e fajokra megállapított kvótákba.
(4)
Le kell vonni a TAC Norvégiára eső részéből (hozzáférési kvóta). Ez a mennyiség magában foglalja az Északi-tengerre vonatkozó TAC Norvégiát megillető következő részét:
0
A kvóta szerinti mennyiség kizárólag a 4a övezetben halászható (MAC/*04A.) a következő mennyiség (tonna) kivételével, amely a 3a övezetben (MAC/*03A.) fogható ki:
0
Különleges feltétel: az említett kvóták határértékein belül legfeljebb az alábbi mennyiségek foghatók a következő övezetekben:
3a
a 3a és 4bc övezet egyesült királysági és uniós vizei
4b
4c
a 2a, 5b, 6, 7, 8d, 8e, 12 és 14 övezet egyesült királysági és nemzetközi vizei
(MAC/*03A.)
(MAC/*3A4BC)
(MAC/*04B.)
(MAC/*04C.)
(MAC/*2A6.)
Belgium
0
0
0
0
326
Dánia
0
4 130
0
0
11 200
Németország
0
0
0
0
340
Franciaország
0
490
0
0
1 028
Hollandia
0
490
0
0
1 034
Svédország
0
0
390
10
3 065
Unió
0
5 110
390
10
16 993
Egyesült Királyság
0
Nem releváns
0
0
Nem releváns
Norvégia
0
0
0
0
0 ”
c)
Az ICES 2a és 4a körzet norvég vizeiben élő makrélára vonatkozó halászati lehetőségeket meghatározó táblázat helyébe a következő táblázat lép:
„Faj:
makréla
Scomber scombrus
Övezet:
a 2a és 4a övezet norvég vizei
(MAC/2A4A-N)
Dánia
13 359
(1)
Analitikai TAC
Unió
13 359
(1)
TAC
Nem releváns
(1)
2021-ben ez a kvóta kizárólag a 2a, 3 és 4 terület (MAC/*2A34X) egyesült királysági és uniós vizein halászható.”
d)
Az ICES 3a körzetben, valamint az ICES 4 alterület egyesült királysági és uniós vizeiben, továbbá az ICES 2a körzet egyesült királyságbeli vizeiben élő norvég tőkehalra vonatkozó halászati lehetőségeket és a kapcsolódó járulékos fogásokat meghatározó táblázat helyébe a következő szöveg lép:
„Faj:
norvég tőkehal és a kapcsolódó járulékos fogások
Trisopterus esmarkii
Övezet:
3a; az ICES 4 övezet egyesült királysági és uniós vizei; a 2a körzet egyesült királysági vizei
(NOP/2A3A4.)
Év
2021
2022
Dánia
116 447
(1)(3)
24 727
(1)(6)
Analitikai TAC
A 847/96/EK rendelet 3. cikke nem alkalmazandó.
A 847/96/EK rendelet 4. cikke nem alkalmazandó.
Németország
22
(1)(2)(3)
5
(1)(2)(6)
Hollandia
86
(1)(2)(3)
18
(1)(2)(6)
Unió
116 555
(1)(3)
24 750
(1)(6)
Egyesült Királyság
11 745
(2)(3)
5 250
(2)(6)
Norvégia
0
(4)
0
(4)
Feröer szigetek
0
(5)
0
(5)
TAC
Nem releváns
Nem releváns
(1)
A kvóta legfeljebb 5 %-át a foltos tőkehal és a vékonybajszú tőkehal járulékos fogásai is képezhetik (OT2/*2A3A4). A foltos tőkehalnak és a vékonybajszú tőkehalnak a kvótába e rendelkezés alapján beleszámított járulékos fogásai, valamint bizonyos fajoknak a kvótába az 1380/2013/EU rendelet 15. cikkének (8) bekezdése szerint beleszámított járulékos fogásai együttesen nem haladhatják meg a kvóta 9 %-át.
(2)
A kvóta kizárólag az ICES 2a, 3a és 4 övezet egyesült királysági és uniós vizein halászható.
(3)
Kizárólag 2020. november 1-jétől 2021. október 31-ig halászható.
(4)
Szelektáló rácsot kell használni.
(5)
Szelektáló rácsot kell használni. Beleértendő maximum 15 %-ot kitevő elkerülhetetlen járulékos fogás (NOP/*2A3A4), amelyet bele kell számítani e kvótába.
(6)
Kizárólag 2021. november 1-jétől 2021. december 31-ig halászható.”
e)
Az ICES 4 alterület uniós vizeiben és az ICES 6a övezet é. sz. 56° 30′-től északra található uniós vizeiben élő egyéb fajokra vonatkozó halászati lehetőségeket meghatározó táblázat helyébe a következő táblázat lép:
„Faj:
egyéb fajok
Övezet:
Az ICES 4 övezet uniós vizei és a 6a övezetnek az é. sz. 56° 30′-től északra található uniós vizei
(OTH/2A46AN)
Unió
Nem releváns
Elővigyázatossági TAC
Norvégia
1 000
(1)(2)
Feröer szigetek
0
TAC
Nem releváns
(1)
Kizárólag az ICES 4 övezetben (OTH/*2A4-C).
(2)
Olyan fajok, amelyek nem tartoznak egyéb teljes kifogható mennyiségek hatálya alá.”
2.
Az IB. mellékletben a kapellánnak az ICES 5 és 14 övezet grönlandi vizein folytatott halászatára vonatkozó halászati lehetőségeket ismertető táblázat helyébe a következő táblázat lép:
„Faj:
kapellán
Mallotus villosus
Övezet:
az 5 és 14 övezet grönlandi vizei
(CAP/514GRN)
Dánia
51 088
Analitikai TAC
A 847/96/EK rendelet 3. cikke nem alkalmazandó.
A 847/96/EK rendelet 4. cikke nem alkalmazandó.
Németország
2 224
Svédország
3 666
Összes tagállam
2 645
(1)
Unió
59 623
(2)
Norvégia
10 000
(2)
TAC
Nem releváns
(1)
Dánia, Németország és Svédország csak akkor veheti igénybe az „Összes tagállam” kvótát, ha saját kvótáját már kimerítette. Azok a tagállamok azonban, amelyek az uniós kvóta több mint 10 %-ával rendelkeznek, egyáltalán nem vehetik igénybe az „Összes tagállam” kvótát. Az e közös kvótába beszámítandó fogásokat külön kell bejelenteni (CAP/514GRN_AMS).
(2)
A 2021. október 15-től 2022. április 15-ig terjedő halászati időszakban.”
3.
Az V. melléklet B. részében található, az uniós vizeken halászó harmadik országbeli hajók halászati engedélyeinek maximális számát meghatározó táblázat a következő lábjegyzettel egészül ki Venezuelára vonatkozóan:
„(2)
A halászati tevékenységek naptári évenként kerülnek engedélyezésre. Mindazonáltal a halászhajók a halászati engedélyük lejártát követően legfeljebb három hónapig még folytathatják halászati tevékenységüket, feltéve, hogy az üzemeltetőjük:
—
kezdeményezte halászati engedélyének megújítását,
—
valamennyi szerződéses és tájékoztatási kötelezettségének eleget tett.
Ez a meghosszabbítás az új halászati engedély megadásáról szóló bizottsági határozat hatálybalépésével, illetve az új halászati engedély kiadásának megtagadásáról szóló értesítéssel lejár.”
14. cikk
Hatálybalépés
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2022. január 1-jétől kell alkalmazni.
A második bekezdéstől eltérve:
a)
A 13. cikk 1. pontjának a) alpontját, 1. pontjának b) alpontját, 1. pontjának e) alpontját és a 3. pontját 2021. január 1-jétől kell alkalmazni.
b)
A 13. cikk 1. pontjának c) alpontját 2021. október 12-től kell alkalmazni.
c)
A 13. cikk 2. pontját 2021. október 15-től 2022. április 15-ig kell alkalmazni.
d)
A 13. cikk 1. pontjának d) alpontját 2021. november 1-jétől 2022. október 31-ig kell alkalmazni.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2021. október 27-én.
a Tanács részéről
az elnök
G. DOVŽAN
(1)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
(2)  Az Európai Parlament és a Tanács (EU) 2016/1139 rendelete (2016. július 6.) a közönséges tőkehal, a hering és a spratt balti-tengeri állományaira és a halászatukra vonatkozó többéves terv létrehozásáról, a 2187/2005/EK tanácsi rendelet módosításáról és az 1098/2007/EK tanácsi rendelet hatályon kívül helyezéséről (HL L 191., 2016.7.15., 1. o.).
(3)  Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az (EU) 2019/2006 és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).
(4)  A Tanács 1224/2009/EK rendelete (2009. november 20.) a közös halászati politika szabályainak betartását biztosító uniós ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
(5)  A Tanács 847/96/EK rendelete (1996. május 6.) a teljes kifogható mennyiség és kvóták éves kezelésére vonatkozó kiegészítő feltételek bevezetéséről (HL L 115., 1996.5.9., 3. o.).
(6)  A Tanács (EU) 2021/92 rendelete (2021. január 28.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 31. o.).
(7)  HL L 149., 2021.4.30., 10. o.
(8)  HL L 175., 2021.5.18., 3. o.
(9)  Az Európai Parlament és a Tanács 218/2009/EK rendelete (2009. március 11.) az Atlanti-óceán északkeleti részén halászatot folytató tagállamok névleges fogási statisztikájának benyújtásáról (HL L 87., 2009.3.31., 70. o.).
MELLÉKLET
A TAC-OK HATÁLYA ALÁ TARTOZÓ TERÜLETEKEN TARTÓZKODÓ UNIÓS HALÁSZHAJÓKRA VONATKOZÓ TAC-OK FAJOK ÉS TERÜLETEK SZERINTI BONTÁSBAN
Az alábbi táblázatok állományonként (eltérő rendelkezés hiányában élőtömegtonnában) határozzák meg a TAC-okat és a kvótákat, valamint a hozzájuk funkcionálisan kapcsolódó feltételeket.
Eltérő rendelkezés hiányában a halászati övezetekre vonatkozó utalást ICES-övezetekre való utalásként kell értelmezni.
A halállományok a fajok latin nevének betűrendje szerinti sorrendben állnak.
Ez a rendelet a fajok latin nevének és közönséges nevének az alábbiak szerinti megfeleléseit alkalmazza:
Tudományos név
Hárombetűs kód
Közönséges név
Clupea harengus
HER
hering
Gadus morhua
COD
közönséges tőkehal
Pleuronectes platessa
PLE
sima lepényhal
Salmo salar
SAL
lazac
Sprattus sprattus
SPR
spratt
1. táblázat
Faj:
hering
Clupea harengus
Övezet:
ICES 30–31 alkörzet
(HER/30/31.)
Finnország
91 287
Analitikai TAC
Svédország
20 058
Unió
111 345
TAC
111 345
2. táblázat
Faj:
hering
Clupea harengus
Övezet:
ICES 22–24 alkörzet
(HER/3BC+24)
Dánia
110
(1)
Analitikai TAC
A 847/96/EK rendelet 3. cikkének (2) és (3) bekezdése nem alkalmazandó.
A 847/96/EK rendelet 4. cikke nem alkalmazandó.
Németország
435
(1)
Finnország
0
(1)
Lengyelország
103
(1)
Svédország
140
(1)
Unió
788
(1)
TAC
788
(1)
(1)
Kizárólag a járulékos halfogásokra. E kvóta keretében nem engedélyezett a halfaj célzott halászata.
Az első bekezdéstől eltérve, a kizárólag tudományos vizsgálatok céljából végzett halászati műveletek irányulhatnak heringre, feltéve, hogy e vizsgálatok lefolytatásakor maradéktalanul tiszteletben tartják az (EU) 2019/1241 rendelet 25. cikkében előírt feltételeket.
Az első bekezdéstől eltérve, engedélyezni kell e kvóta lehalászását a kopoltyúhálókkal, állítóhálókkal, kézi horogsorokkal, rögzített halcsapdákkal vagy orsós felszereléssel halászó, 12 méter teljes hosszúságot el nem érő uniós halászhajók számára. E halászhajók parancsnokainak gondoskodniuk kell arról, hogy halászati tevékenységüket a tagállam ellenőrző hatóságai bármikor nyomon követhessék.
3. táblázat
Faj:
hering
Clupea harengus
Övezet:
a 25–27, 28.2, 29 és 32 alkörzet uniós vizei
(HER/3D-R30)
Dánia
1 180
Analitikai TAC
E rendelet 6. cikke alkalmazandó.
Németország
313
Észtország
6 028
Finnország
11 766
Lettország
1 488
Litvánia
1 566
Lengyelország
13 367
Svédország
17 945
Unió
53 653
TAC
Nem releváns
4. táblázat
Faj:
hering
Clupea harengus
Övezet:
28.1 alkörzet
(HER/03D.RG)
Észtország
22 026
Analitikai TAC
E rendelet 6. cikke alkalmazandó.
Lettország
25 671
Unió
47 697
TAC
47 697
5. táblázat
Faj:
közönséges tőkehal
Gadus morhua
Övezet:
az ICES 25–32 alkörzet uniós vizei
(COD/3DX32.)
Dánia
137
(1)
Elővigyázatossági TAC
A 847/96/EK rendelet 3. cikkének (2) és (3) bekezdése nem alkalmazandó.
A 847/96/EK rendelet 4. cikke nem alkalmazandó.
Németország
54
(1)
Észtország
13
(1)
Finnország
10
(1)
Lettország
51
(1)
Litvánia
33
(1)
Lengyelország
159
(1)
Svédország
138
(1)
Unió
595
(1)
Teljes kifogható mennyiség
Nem releváns
(1)
Kizárólag a járulékos halfogásokra. E kvóta keretében nem engedélyezett a halfaj célzott halászata.
Az első bekezdéstől eltérve, a kizárólag tudományos vizsgálatok céljából végzett halászati műveletek irányulhatnak a közönséges tőkehalra, feltéve, hogy e vizsgálatok lefolytatásakor maradéktalanul tiszteletben tartják az (EU) 2019/1241 rendelet 25. cikkében előírt feltételeket.
6. táblázat
Faj:
közönséges tőkehal
Gadus morhua
Övezet:
ICES 22–24 alkörzet
(COD/3BC+24)
Dánia
214
(1)
Analitikai TAC
A 847/96/EK rendelet 3. cikkének (2) és (3) bekezdése nem alkalmazandó.
A 847/96/EK rendelet 4. cikke nem alkalmazandó.
Németország
104
(1)
Észtország
5
(1)
Finnország
4
(1)
Lettország
18
(1)
Litvánia
11
(1)
Lengyelország
57
(1)
Svédország
76
(1)
Unió
489
(1)
TAC
489
(1)
(1)
Kizárólag a járulékos halfogásokra. E kvóta keretében nem engedélyezett a halfaj célzott halászata.
Az első bekezdéstől eltérve, a kizárólag tudományos vizsgálatok céljából végzett halászati műveletek irányulhatnak a közönséges tőkehalra, feltéve, hogy e vizsgálatok lefolytatásakor maradéktalanul tiszteletben tartják az (EU) 2019/1241 rendelet 25. cikkében előírt feltételeket.
7. táblázat
Faj:
sima lepényhal
Pleuronectes platessa
Övezet:
az ICES 22–32 alkörzet uniós vizei
(PLE/3BCD-C)
Dánia
6 483
Analitikai TAC
E rendelet 6. cikke alkalmazandó.
Németország
720
Lengyelország
1 358
Svédország
489
Unió
9 050
TAC
9 050
8. táblázat
Faj:
lazac
Salmo salar
Övezet:
az ICES 22–31 alkörzet uniós vizei
(SAL/3BCD-F)
Dánia
13 223
(1)(2)
Analitikai TAC
A 847/96/EK rendelet 3. cikkének (2) és (3) bekezdése nem alkalmazandó.
A 847/96/EK rendelet 4. cikke nem alkalmazandó.
Németország
1 471
(1)(2)
Észtország
1 344
(1)(2)(3)
Finnország
16 488
(1)(2)
Lettország
8 411
(1)(2)
Litvánia
989
(1)(2)
Lengyelország
4 011
(1)(2)
Svédország
17 874
(1)(2)
Unió
63 811
(1)(2)
TAC
Nem releváns
(1)
A halegyedek számában kifejezve.
(2)
Kizárólag a járulékos halfogásokra. E kvóta keretében nem engedélyezett a halfaj célzott halászata.
Az első bekezdéstől eltérve, a kizárólag tudományos vizsgálatok céljából végzett halászati műveletek irányulhatnak lazacra, feltéve, hogy e vizsgálatok lefolytatásakor maradéktalanul tiszteletben tartják az (EU) 2019/1241 rendelet 25. cikkében előírt feltételeket.
Az első bekezdéstől eltérve, e kvóta halászata a május 1. és augusztus 31. közötti időszakban engedélyezett az uniós halászhajók számára az északi szélesség 59° 30′-től északra fekvő, az alapvonalaktól számított négy tengeri mérföldön belüli területeken.
(3)
Különleges feltétel: e kvótából legfeljebb 450 egyed halászható a 32 alkörzet uniós vizein (SAL/*3D32.).
9. táblázat
Faj:
lazac
Salmo salar
Övezet:
az ICES 32 alkörzet uniós vizei
(SAL/3D32.)
Észtország
969
(1)
Elővigyázatossági TAC
Finnország
8 486
(1)
Unió
9 455
(1)
TAC
Nem releváns
(1)
A halegyedek számában kifejezve.
10. táblázat
Faj:
spratt
Sprattus sprattus
Övezet:
az ICES 22–32 alkörzet uniós vizei
(SPR/3BCD-C)
Dánia
24 852
Analitikai TAC
E rendelet 6. cikke alkalmazandó.
Németország
15 745
Észtország
28 859
Finnország
13 010
Lettország
34 855
Litvánia
12 608
Lengyelország
73 969
Svédország
48 045
Unió
251 943
TAC
Nem releváns

Summary:
A Balti-tengeren alkalmazandó halászati lehetőségek (2022)
A Balti-tengeren alkalmazandó halászati lehetőségek (2022)
 
ÖSSZEFOGLALÓ AZ ALÁBBI DOKUMENTUMRÓL:
A 2021/1888 rendelete a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2022. évre történő meghatározásáról
MI A RENDELET CÉLJA?
A rendelet felvázolja a Balti-tengeren alkalmazandó halászati lehetőségeket (kvótákat), valamint módosítja az (EU) 2021/92 rendeletben (lásd az összefoglalót) meghatározott egyes kvótákat.
FŐBB PONTOK
Hatály
A rendelet a Balti-tengeren működő európai uniós (uniós) halászhajókra, valamint bizonyos rekreációs célú halászati* tevékenységekre alkalmazandó.
A teljes kifogható mennyiségek és elosztásuk
A teljes kifogható mennyiségek (TAC-ok) az egyes állományokból egyéves időszak alatt kifogható mennyiségek. A korlátok a rendelet mellékleteiben szerepelnek.
A TAC-ok meghatározása:a maximális fenntartható hozam* alapján történik, a TAC-ok összhangban állnak a balti-tengeri halászatra vonatkozó többéves tervvel, amelyet az (EU) 2016/1139 rendelettel fogadtak el; továbbá a rendelkezésre álló lehető legjobb, tudományos szakvéleményeken alapul, ideértve a Halászati Tudományos, Műszaki és Gazdasági Bizottság jelentéseit, a biológiai és társadalmi-gazdasági szempontok figyelembevételével és egyúttal az egyes halászati ágazatokkal szembeni méltányos bánásmód biztosítása mellett.A teljes kifogható mennyiség minden egyes egyedi faj esetében az uniós tagállamok vagy a nem uniós országok számára megállapított kvótákra van felosztva.
A kvóták jóváhagyását az Európai Bizottság javaslatai alapján az Európai Unió Tanácsa végzi.
Kirakodási feltételek – fogások és járulékos fogások*
A melléklet határozza meg a nem célfajok biztonságos biológiai határértékeken belüli állományait, amelyekre a közös halászati politikáról szóló 1380/2013/EU rendelet (lásd az összefoglalót) hivatkozik, és amelyekre nem érvényes a fogásoknak az érintett kvótába való beleszámítására vonatkozó kötelezettség.
A balti-tengeri halászat védelmét célzó intézkedések
Különböző – elsősorban környezeti – okok miatt a Balti-tengerben élő számos halfaj állományai különösen veszélyeztetettek. A rendelet többek között a következő intézkedéseket tartalmazza:lezárások a tőkehalak ívásának védelme érdekében; a közönséges tőkehal és a Balti-tenger nyugati részén élő heringállomány fogása az elkerülhetetlen járulékos fogásokra korlátozódik; a rekreációs célú halászatban lezárások vagy a naponta kifogható tőkehalak és lazacok számának korlátozása; a tengeri pisztráng és a lazac halászatát érintő tiltások bizonyos területeken.Az (EU) 2021/92 rendelet módosításai
A parti tagállamokkal való konzultációk, valamint Norvégia, az Egyesült Királyság és az EU közötti tárgyalások tükrében a rendelet az (EU) 2021/92 rendelet beható módosításairól rendelkezik a következőkre vonatkozó halászati lehetőségekkel kapcsolatban.Tőkehal a La Manche csatorna keleti részén 2021. január 1-jétől. Makréla a Norvég-tenger déli részének, a Balti-tenger és az Északi-tenger egyesült királyságbeli és uniós vizein 2021. január 1-jétől. Makréla a Norvég-tenger déli részének norvég vizein és az Északi-tenger Dániát érintő északi részén 2021. október 12-től. Norvég tőkehal és a kapcsolódó járulékos fogások Dánia és Norvégia/Svédország közötti tengeri területen, valamint az Északi-tenger egyesült királyságbeli és uniós vizein, illetve a Norvég-tenger déli részének egyesült királyságbeli vizein, 2021. november 1-jétől 2022. október 31-ig. Egyéb fajok az Északi-tenger uniós vizein és a Kelta-tenger Skócia melletti részén 2021. január 1-jétől. Kapellán Grönland vizein, 2021. október 15-től 2022. április 15-ig.
MIKORTÓL ALKALMAZANDÓ A RENDELET?
A rendelet 2022. január 1-jétől alkalmazandó a balti-tengeri halászatra vonatkozóan. Az (EU) 2021/92 rendelet módosításai a fentiek szerint alkalmazandók.
HÁTTÉR
További információk:Balti-tenger: Megállapodás a 2022. évi halászati lehetőségekről (Európai Bizottság).
KULCSFOGALMAK
Rekreációs célú halászat. a tengervízi élővilág szabadidős, turisztikai vagy sportolási célú kiaknázására irányuló, nem kereskedelmi halászati tevékenység.
Maximális fenntartható hozam. Egy faj állományából korlátlan ideig kifogható legnagyobb hozam (fogás), amely annak túlélését nem veszélyezteti.
Járulékos fogás. Nem szándékosan kifogott halak és tengeri fajok.
FŐ DOKUMENTUM
A Tanács (EU) 2021/1888 rendelete (2021. október 27.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2022. évre történő meghatározásáról, valamint az (EU) 2021/92 rendeletnek az egyéb vizekre vonatkozó egyes halászati lehetőségek tekintetében történő módosításáról (HL L 384., 2021.10.29., 1–19. o.)
KAPCSOLÓDÓ DOKUMENTUMOK
A Tanács (EU) 2021/92 rendelete (2021. január 28.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 31–192. o.)
Az (EU) 2021/92 rendelet későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
Az Európai Parlament és a Tanács (EU) 2016/1139 rendelete (2016. július 6.) a közönséges tőkehal, a hering és a spratt balti-tengeri állományaira és a halászatukra vonatkozó többéves terv létrehozásáról, a 2187/2005/EK tanácsi rendelet módosításáról és az 1098/2007/EK tanácsi rendelet hatályon kívül helyezéséről (HL L 191., 2016.7.15., 1–15. o.)
Lásd az egységes szerkezetbe foglalt változatot.
Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22–61. o.)
Lásd az egységes szerkezetbe foglalt változatot.
A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1–50. o.)
Lásd az egységes szerkezetbe foglalt változatot.
utolsó frissítés 07.12.2021